open-index/open-wikipedia-markdown huggingface dataset:
Inverzný prvok

Nech je daná binárna operácia \circ na množine *M*. Nech **e** je jej neutrálny prvok. Hovoríme, že prvok b\in M je **inverzným** k **a** vzhľadom na operáciu \circ, ak platí:
* a\circ b = e = b\circ a.

V prípade, že platí len rovnosť b\circ a = e hovoríme o ľavom inverznom prvku a podobne, ak platí len a\circ b = e o pravom inverznom prvku.

## Pozri aj
* Neutrálny prvok
* Grupa
* Množina
* Binárna operácia

Kategória:Algebra
Kategória:Binárne operácie
Základná veta algebry

**Základná veta algebry** tvrdí, že každý polynóm stupňa aspoň prvého s komplexnými koeficientami má v telese komplexných čísel aspoň jeden koreň.

Formálne: Nech
:p(z)=z^n+a_{n-1}z^{n-1}+\cdots+a_0
kde koeficienty*a*0, ..., *a**n*−1 sú reálne alebo komplexné čísla, potom existuje \lambda\in \mathbb{C} také, že p(\lambda) = 0\,\!. Pomocou vety o delení polynómov z toho triviálne vyplýva nasledujúca ekvivalentné tvrdenie: potom existujú (nie nutne rozličné) komplexné čísla *z*1, ..., *z**n* také, že
:p(z)=(z-z_1)(z-z_2)\cdots(z-z_n). a teda každý polynóm nad \mathbb{C} sa úplne rozkladá na lineárne činitele nad \mathbb{C}.

Toto ukazuje, že pole komplexných čísel je na rozdiel od poľa reálnych čísel algebraicky uzavreté. Dôsledkom je, že súčin všetkých koreňov sa rovná (−1)*n* *a*0 a súčet všetkých koreňov sa rovná -*a**n*−1.

Kategória:Algebra
Kategória:Matematické vety
Soľanka (chémia)

**Soľanka** je roztok chloridu sodného, jeho zdrojom sú prírodné ložiská. Chlorid sodný s malým podielom anorganických solí, kuchynskú soľ z neho získame varením.

## Pozri aj

* Chlór

Kategória:Chlór
Kategória:Voda
Saxon (hudobná skupina)

**Saxon** je britská  heavymetalová hudobná skupina, ktorá vznikla roku 1976 v Bansley, South Yorkshire zo skupiny „Son Of a Bitch“. Ako líder novej vlny britského heavy metalu sa táto skupina dostala začiatkom 80. rokov  medzi prvých 40 najúspešnejších skupín tohto žánru a okúsila úspech nielen v Európe, ale aj v Japonsku.

Hneď prvým albumom *[[Saxon (album)|Saxon]]* z roku 1979 sa táto skupina zapísala do hudobných dejín ako *heavymetalová star*. Saxon dodnes pravidelne koncertuje a vydáva albumy.  

## Zostava skupiny
### Zakladajúca zostava (19761978)
* Biff Byford - spev
* Graham Oliver - gitara
* Paul Quinn - gitara
* Steve Dawson - basová gitara
* Pete Gill - bicie

### Súčasná zostava (od roku 2005)
* Biff Byford - spev
* Doug Scarratt - gitara
* Paul Quinn - gitara
* Nibbs Carter - basová gitara, klávesy
* Nigel Glockler - bicie

## Diskografia
* *[[Saxon (album)|Saxon]]* (1979)
* *[[Wheels of Steel]]* (1980)
* *[[Strong Arm of the Law]]* (1980)
* *[[Denim and Leather]]* (1981)
* *[[The Eagle Has Landed]]* (1982)
* *[[Power and the Glory]]* (1983)
* *[[Crusader(album)]]* (1984)
* *[[Innocence Is No Excurse]]* (1985)
* *[[Rock the Nations]]* (1986)
* *[[Destiny (album)]]* (1988)
* *[[Rock 'n' roll Gypsies]]* (1990; live)
* *[[Solid Ball of Rock]]* (1991)
* *[[Forever Free]]* (1992)
* *[[Dogs of War]]* (1995)
* *[[Unleash the Beast]]* (1997)
* *[[The Eagle Has Landed, Vol. 2]]* (1998; live)
* *[[Metalhead (album)]]* (1999)
* *[[Live at Donnington, 1980]]* (2000; live)
* *[[Diamonds and Nuggets]]* (2000)
* *[[Killing Ground]]* (2001)
* *[[Comming to the Rescue]]* (2002)
* *[[Live in the Raw]]* (2002; live)
* *[[Heavy Metal Thunder]]* (2002)
* *[[Lionheart (album)]]* (2004)
* *[[The Inner Sanctum]]* (2007)
* *[[Into the Labyrinth (Saxon album)|Into the Labyrinth]]* (2009)
* *[[Call to Arms]]* (2011)
* Heavy Metal Thunder - Eagles Over Wacken (2012)
* *[[Sacrifice]]* (2013)
* *Battering Ram* (2015)
* *Thunderbolt* (2018)
* *Inspirations* (2021)
* *Carpe Diem* (2022)
* *Hell, Fire and Damnation* (2024)

## Referencie


## Iné projekty

## Externé odkazy
* Saxon na webe

Kategória:Britské heavymetalové hudobné skupiny
Kategória:Hudobné skupiny z 1977
Select (SQL)

SQL príkaz **SELECT** vracia množinu (result set) záznamov z jednej alebo viacerých tabuliek.

Používa sa na výber jedného alebo viacerých riadkov z jednej alebo viacerých tabuliek v databáze. Vo väčšine aplikácií je `SELECT` najpoužívanejším Data Manipulation Language (DML) príkazom. Uvedením dotazu `SELECT` špecifikuje používateľ opis požadovanej množiny výsledkov (result set), ale *nešpecifikuje*, aké fyzické operácie sa vykonajú na jej výber z databázy. Preklad dotazu na optimálny plán je ponechaný na SRBD databázového systému, presnejšie na optimalizátor dotazov.

Medzi bežne používané kľúčové slová vzťahujúce sa na SELECT patria:
* `WHERE` – používa sa na identifikáciu riadkov, ktoré majú byť vrátené alebo podané GROUP BY
* `GROUP BY` – používa sa na kombináciu riadkov s rovnakými hodnotami do prvkov s menšou množinou riadkov.
* `HAVING` – používa sa na určenie riadkov, nasledované je GROUP BY.
* `ORDER BY` – používa sa na výber stĺpca, podľa ktorého budú výsledné údaje zotriedené.

## Príklady

Pre tabuľku T dotaz `SELECT * FROM T;` vráti všetky prvky všetkých riadkov tabuľky.

S rovnakou tabuľkou dotaz `SELECT C1 FROM T;` vráti prvky stĺpca C1 všetkých riadkov tabuľky — v terminológii relačnej algebry sa vykoná *projekcia*.

S rovnakou tabuľkou dotaz `SELECT * FROM T WHERE C1 = 1;` vráti prvky stĺpca C1 všetkých riadkov tabuľky, kde sa hodnota stĺpca C1 rovná "1" — v terminológii relačnej algebry sa vykoná *výber*, pretože je použité kľúčové slovo WHERE.

## Pozri aj
* SQL
* Join (SQL)
* Insert (SQL)

Kategória:SQL
Marsyas (skupina)

**Marsyas** je česká folkrocková skupina. Ako trio začala vystupovať v roku 1973, v rôznom zložení aktívne pôsobila do roku 1988, neskôr príležitostne až do súčasnosti.

Názov skupiny bol inšpirovaný satyrom Marsyasom z gréckej mytológie, ktorý vyzval boha Apolóna na súboj v hre na píšťalku a po porážke bol za živa zvlečený z kože. Na motívy tejto báje vznikla tiež jedna z najúspešnejších piesní skupiny, *Marsyas a Apollón*.

Aranžmány boli inšpirované Neilom Youngom (formáciami Buffalo Springfield a Crosby, Stills, Nash & Young). Okrem pôvodných autorských skladieb otextovali aj skladby od Boba Dylana, Jamesa Taylora, Joni Mitchell a iných folk-rockových hudobníkov.

## Prvá zostava (1973 – 1978)
* Zuzana Michnová (spev, akustická gitara, perkusie)
* Petr Kalandra (spev, akustická gitara, fúkacia harmonika)
* Oskar Petr (spev, akustická gitara)

(všetci boli zároveň členmi pesničkárskeho združenia Šafrán)

## Ďalší členovia
* Jirka Vondráček (spev, gitara, perkusie)
* Jaroslav Olin Nejezchleba (basgitara, spev)
* Pavel Skála (gitary, spev)
* Jirka Zelenka (bicie)
* Jiří Charypar (gitara)

## Diskografia
* 1978 – *Marsyas*
* 1982 – *Kousek přízně*
* 1983 – *Jen tak*
* 1989 – *V přítmí*
* 2004 – *19782004*
* 2012 – *V mýdlových bublinách*
* 2014 – *La Fabrika* (Zuzana Michnová a hosté)

## Referencie

## Externé odkazy
* Oficiálna stránka

Kategória:České folkrockové hudobné skupiny
Kategória:Hudobné skupiny z 1973
Kategória:Beatová síň slávy
Si

**Si**, **si** alebo **SI** môže byť:

**SI** môže byť:
* SI (*Système International d'Unités* – Medzinárodná sústava jednotiek), sústava metrických jednotiek
* Slovinsko (kód krajiny ISO 3166-1 alpha-2)
* kód IATA pre Skynet Airlines

**Si** môže byť:
* historický štát v Číne, pozri Si (štát)
* v hudbe: Si, siedma nota *[[solmizačná stupnica|solmizačnej stupnice]]*
* v chémii: Si, chemická značka pre *[[kremík]]* (**''si**licium*)
* v mohykánskej mytológii: Si, [[mesačné božstvo]]
* [[sinhálčina]] ([[ISO 639]] alpha-2)
* [[Švédsky inštitút]] (*Svenska institutet*)

*'.si** alebo **.SI''' môže byť:
* internetová doména pre Slovinsko, pozri .si
Tito

**Tito**

môže byť:

* juhoslovanský politik, pozri Josip Broz Tito
* mesto v Taliansku, v regióne Basilicata, pozri Tito (Basilicata)
Air

**Air** môže byť:
*v hudbe:
**všeobecne: (krátka) pieseň, melódia, ária
**vo fr. a angl. hudbe 16. a 17. stor.: svetská vokálna skladba so sprievodom, pozri air (svetská vokálna skladba) 
**netanečná časť barokovej (zväčša pomalej) tanečnej suity, pozri air (suita)
**vo francúzskej opere a balete v 17. a 18. storočí: útvar kratší ako talianska ária, pozri air (kratší ako ária)
*druh liečivej dlhoročnej rastliny (používa sa aj vo voňavkárstve), pozri air (rastlina)
*Air (skupina)
*Aïr

**AIR** môže byť:
*Associatión Interamerican de Radiodifusión
Iatrogénne poškodenie

**Iatrogénne poškodenie** (grec. *iatros* = lekár; *genos* = pôvod) alebo **iatrogénia** je poškodenie pacienta spôsobené lekárom, napr. chybným výkonom, nesprávnym postupom ale aj nevhodným správaním.

Slovo ***iatrogénny*** znamená „zavinený lekárom”, ale použitý môže byť aj pri zavineniach spôsobených ostatným zdravotníckym personálom a farmaceutmi. Vždy však ide o negatívny význam.

Kategória:Medicínska etika
Monty Python

**Monty Python** [ˌmɒnti ˈpaɪθn] bola britská komediálna skupina založená roku 1969. Ich prvá práca bol komediálny seriál pre televízny kanál BBC nazvaný Monty Python’s Flying Circus (Monty Pythonov lietajúci cirkus); vysielal sa 4 sezóny v rokoch 1969 - 1974 a má spolu 45 dielov. Seriál pozostával z jednotlivých skečov, ale existujú i diely pojaté ako jeden príbeh. Všetci členovia ho spoločne písali a pravidelne hrali väčšinu rolí (vrátane mnoho ženských). Scénky bývali doplnené inovatívnymi animáciami Terryho Gilliama. 

Skupina bola aktívna do začiatku 80tych rokov 20. storočia, potom sa jej členovia venovali individuálnym projektom. 

## Členovia skupiny
* Graham Chapman
* John Cleese
* Terry Gilliam
* Eric Idle
* Terry Jones
* Michael Palin

Za „siedmeho Pythona“ je niekedy označovaná herečka Carol Clevelandová, ktorá často hrala ženské postavy v Lietajúcom cirkuse aj vo filmoch.

## Filmy
* And Now For Something Completely Different (A teraz niečo úplne iné)
* Monty Python and the Holy Grail (Monty Python a Svätý Grál)
* Monty Python's Life of Brian (Monty Python: Život Briana)
* The Meaning of Life (Monty Python: Zmysel života)
* Monty Python Live at the Hollywood Bowl (Monty Python naživo v Hollywood Bowl)

## Živé vystúpenia
* The Secret Policeman's Balls (Benefícia pre Amnesty International)

## Pozri aj
* Lietajúci cirkus Montyho Pythona

## Literatúra
* MORGAN, David: *Monty Python vlastními slovy!* Praha : Argo, 2002. 276 s. ISBN 80-7203-414-6

## Iné projekty

## Externé odkazy
* Pythonline.com
* Monty Python na youtube
Lienka sedembodková

**Lienka sedembodková** () patrí medzi najrozšírenejších zástupcov čeľade lienkovité na Slovensku, ale aj vo svete. Patrí do radu chrobákov.

Dospelá lienka meria 5 – . Telo je okrúhle a vypuklé, pronótum často prekrýva hlavu. Sú lesklé a hladké, niekedy ochlpené. Článkované tykadlá majú krátke kyjačikovité zakončenia. Vyskytuje sa v rozličných biotopoch od nížin až po horské oblasti. Žije na rozličných rastlinách, na ktorých larvy aj imága prenasledujú vošky.

## Iné projekty

Kategória:Lienkovité
Internetový protokol

**Internetový protokol** (angl. *internet protocol*), skr. **IP**, je dátovo orientovaný komunikačný protokol sieťovej vrstvy (pozri OSI model) používaný zdrojovým a cieľovým strojom na výmenu dát sieťou s prepínaním paketov.

Dáta v IP sieti sa posielajú v blokoch nazývaných pakety alebo datagramy (v rámci IP sú termíny prakticky zameniteľné). Pri IP nie je potrebná žiadna príprava predtým, ako sa stroj pokúsi poslať pakety inému stroju, s ktorým dovtedy nekomunikoval.

Internet protokol poskytuje *nespoľahlivú* datagramovú službu (nazýva sa tiež *best effort*), tzn. neposkytuje ohľadne doručenia paketu takmer žiadne záruky. Paket môže prísť poškodený, môže prísť mimo poradia, v akom boli pakety pôvodne odoslané, môže prísť duplikovane alebo ho sieť môže úplne zahodiť. Ak aplikácia potrebuje spoľahlivosť, táto sa zabezpečuje inými prostriedkami.

Prepínače (switche) paketov alebo sieťové smerovače (routre) preposielajú prijaté IP datagramy prepojenými sieťami druhej vrstvy. Fakt, že chýba akákoľvek záruka ohľadne doručenia výrazne zjednodušuje návrh switchov. (Všimnite si, že ak sieť zahadzuje, preusporiadava alebo inak poškodzuje množstvo paketov, výkon siete z hľadiska používateľa bude slabý, takže sieťové zariadenia sa tomu snažia vyhnúť -- a odtiaľ termín *best effort*. Občasná chyba však nespôsobí rozoznateľný rozdiel.)

IP je bežným prvkom dnešného internetu. Súčasný najpoužívanejší protokol sieťovej vrstvy je IPv4 -- tzn. táto verzia protokolu má číslo štyri. IPv6 je navrhovaným následníkom IPv4; dôvodom zavedenia je nedostatok adries v 32-bitovom adresnom priestore IPv4. IPv6 má 128-bitov pre zdrojovú a cieľovú adresu. Verzie 0 až 4 boli buď rezervované alebo nepoužité. Verzia 5 bola použitá pre experimentálny streamový protokol. Boli priradené aj iné čísla verzií, zvyčajne pre experimentálne protokoly, ale nikdy neboli širšie použité.

## IP adresácia a smerovanie
Snáď najkomplexnejším aspektom IP je adresácia a smerovanie. Adresácia je spôsob, akým sú koncovým strojom priraďované IP adresy a ako sú rozdelené a zoskupené podsiete IP adries. Smerovanie IP vykonávajú všetky stroje, ale najdôležitejšie sú medzisieťové smerovače (routre), ktoré zvyčajne používajú buď protokoly vnútornej brány (interior gateway protocols, IGP) alebo protokoly vonkajšej brány (external gateway protocols, EGP), aby pomohli pri rozhodovaní, ako preposlať IP datagram medzi sieťami.

## Pozri aj
* IPv4
* IPv6
* IP adresa
* Balík internetových protokolov
* Zoznam známych portov
* IANA

## Externé odkazy
* Internet Assigned Numbers Authority (IANA)

Kategória:Internetové štandardy
Lienkovité

**Lienkovité** (Coccinellidae) je čeľaď všežravých chrobákov. Je rozšírená po celom svete a zahŕňa viac ako 450 opísaných druhov. Hmyz patriaci do tejto čeľade je zvyčajne veľký od  do , žlto, oranžovo alebo červeno sfarbený s malými čiernymi škrvrnami na krovkách. Väčšinou majú okrúhle telo. U nás najznámejším predstaviteľom tejto čeľade je lienka sedembodková.

## Iné projekty
Queen

**Queen** môže byť:

* hudobná skupina, pozri Queen (skupina)
** prvý album rovnomennej skupiny, pozri Queen (album)
** druhý album tejto skupiny, pozri Queen II
* americký film z roku 1993, pozri Queen (film z roku 1993)
* britský film z roku 2006 (v origináli *The Queen*, pozri Kráľovná (film z roku 2006)
* britský ženský časopis, pozri Queen (časopis)

## Pozri aj

* Queens
Henry Norris Russell

**Henry Norris Russell** (* 25. október 1877, Oyster Bay, New York – † 18. február 1957, Princeton, New Jersey) bol americký astronóm, ktorý spolu s Ejnarom Hertzsprungom, vynašiel Hertzsprung-Russellov diagram (1910).

Spolu s Raymondom Duganom a Johnom Stewartom napísali v roku 1927 významnú knihu v dvoch zväzkoch *Astronómia: Revízia Youngovej astronomickej príručky* (v angl. origináli Astronomy: A Revision of Young&#8217;s Manual of Astronomy)
(Ginn & Co., Boston, 1926–27, 1938, 1945). Táto kniha sa stala štandardným astronomickým učebným textom pre dve nasledujúce desaťročia. Obsahovala dva zväzky: prvý *Slnečná sústava* a druhý *Astrofyzika a stelárna astronómia*.

## Uznania
### Ceny
* Zlatá medaila Kráľovskej astronomickej spoločnosti (Royal Astronomical Society – RAS) v roku 1921
* Bruceova medaila v roku 1925.

### Pomenované po ňom
* Lektorát Henryoh Norrisa Russella Americkej astronomickej spoločnosti - pomenovaný na jeho počesť.
* Russellov kráter na Mesiaci
* Russellov meteoritický kráter na Marse

## Externé odkazy

### Nekrológy
* MNRAS '''118''' (1958) 311 (v angličtine)
* Obs '''77''' (1957) 67 (v angličtine)
* PASP '''69''' (1957) 223 (v angličtine)

Kategória:Astronómovia USA
Kategória:Absolventi Princeton University
Kategória:Držitelia Gold Medal of the Royal Astronomical Society
Kategória:Osobnosti zo štátu New York
Insomnia

**Insomnia** môže byť:
* v lekárstve: nespavosť
* v literatúre:
** román amerického spisovateľa Stephena Kinga, pozri Insomnia (román)
* v kinematografii:
** film nórskeho režiséra Erika Skjoldbjærg z roku 1997, pozri *[[Insomnia (film z roku 1997)]]*
** film Christophera Nolana z roku 2002, remake filmu Erika Skjoldbjærg, pozri *[[Insomnia (film z roku 2002)]]*
* online hra, pozri Insomnia (počítačová hra)
* v hudbe:
** skladba skupiny Faithless, pozri Insomnia (Faithless)
** skladba Craiga Davida, pozri Insomnia (Craig David)
** skladba skupiny Megadeth, pozri Insomnia (Megadeth)
** album skupiny Storyum, pozri Insomnia (Storyum)
Georg Simon Ohm

**Georg Simon Ohm** (* 16. marec 1789, Erlangen, Bayreuthské kniežatstvo, Svätá rímska ríša nemeckého národa – † 6. júl 1854, Mníchov, Bavorské kráľovstvo, Nemecký spolok) bol nemecký fyzik a matematik, najznámejší objavom po ňom pomenovaného zákona, ktorý ukazuje závislosť elektrického prúdu od napätia. Skúmal tiež fyzikálnu podstatu sluchu.

## Životopis
Narodil sa v rodine zámočníckeho majstra Johannovi Wolfgangovi Ohmovi. Matka Mária Alžbeta Becková mu predčasne zomrela. Otec aj napriek trvalej zaneprázdnenosti v dielni, sám študoval matematiku a fyziku z kníh a keď syn začal chodiť na gymnázium, vzbudil v ňom záujem o tieto vedy a poskytol mu prvé vedomosti. 

Ako pätnásťročný začal študovať matematiku, fyziku a filozofiu na univerzite v Erlangene. Pre nedostatok finančných prostriedkov musel po roku štúdium prerušiť a hľadať si zamestnanie. Stal sa učiteľom matematiky vo švajčiarskom Nidau a potom v Neuchâteli. Až neskôr sa opäť vrátil do rodného Erlangenu, dokončil štúdiá a v roku 1813 získal doktorát. Začas ostal na univerzite ako súkromný docent, ale pre skromné materiálne podmienky musel opäť odísť a prijať miesto profesora fyziky a matematiky na reálnom gymnáziu v Bambergu. Odtiaľ v roku 1817 odišiel na gymnázium do Kolína nad Rýnom, kde vykonal svoje najdôležitejšie objavy. 

Vo fyzikálnom kabinete, so skromnými a nedokonalými prístrojmi, robil pokusy, ktorými si overoval všetko, čo bolo dovtedy známe o účinkoch elektrického prúdu. Pokusy sa komplikovali nestálosťou elektromotorického napätia a vnútorného odporu obyčajného Voltovho článku. Preto na radu Poggendorfa použil termoelektrický článok z bizmutového a medeného drôtu. 
Tento zdroj elektrického prúdu mal stále elektromotorické napätie, a tak Ohm mohol spoľahlivo skúmať vplyv odporu rôznych vodičov na prúd. 
Výsledky výskumov uverejňoval napred iba v krátkych správach.

Jeho najdôležitejší objav, podľa ktorého je elektrický prúd priamo úmerný elektromotorickému napätiu a nepriamo úmerný veličine, ktorá závisí od rozmerov a od charakteru vodiča, nazvali neskôr Ohmovým zákonom. Tento objav po prvý raz uverejnil v roku 1826 v práci ,,Určenie zákona, podľa ktorého kovy vedú elektrinu". O rok neskôr svoj zákon teoreticky odôvodnil v rozsiahlejšej monografii ,,Galvanický okruh spracovaný matematicky".
Ohmov zákon sa stretol s nedôverou a ostrou kritikou. Viacerí fyzici po dlhý čas nedokázali správne oceniť tento objav. Ohma ignorovanie výsledkov jeho práce, ako aj nedobré materiálne podmienky, roztrpčovali. Túžil dostať sa späť na univerzitu, podarilo sa mu však získať iba miesto profesora fyziky na polytechnike v Norimbergu, kde od roku 1833 strávil šestnásť rokov. 

Vo svojich prácach okrem iného dokázal, že elektrický odpor je priamo úmerný dĺžke vodiča a nepriamo úmerný jeho priečnemu prierezu a mernej vodivosti.

## Iné projekty

## Externé odkazy
* 
* Ohm am Alten Gymnasium Bamberg

Kategória:Nemeckí fyzici
Kategória:Členovia Kráľovskej spoločnosti
Kategória:Pochovaní na Starom južnom cintoríne v Mníchove
OSI

**OSI** môže byť:

* Open Systems Interconnection Reference Model, pozri model OSI
* rocková hudobná skupina z USA, pozri OSI (hudobná skupina)

*skratka pre:
** Open Society Institute
Cena

**Cena** môže znamenať:

*hodnota tovaru vyjadrená v peniazoch, pozri cena (ekonómia)
*vlastná hodnota, význam, dôležitosť; napr. historická cena diela
*odmena, pozri napr. Nobelova cena
*športová trofej, pozri napr.: Veľká cena F1
*priezvisko:
**John Cena – americký profesionálny wrestler
Zoznam vládcov Albánska

Toto je **zoznam vládcov** vládnucich štátnym útvarom na území Albánska:

* Gjergj Kastrioti (Skanderbeg, alebo Iskander) od 1443 vodca albánskeho odporu proti tureckému sultánovi

## Králi/Kniežatá Albánska
* Viliam z Viedu (február 1914september 1914)
** titulovaný *suverénne knieža* mimo Albánska a v diplomatickom styku; v Albánsku titulovaný *mbret* (*kráľ*)
* Essad Paša člen klanu Toptani, kráľ od začiatku júna do 13. júna 1920, kedy bol naň spáchaný atentát.
* Zog I. (19281939), spočiatku ako premiér, od 1925 prezident, od 1928 kráľ
** titulovaný *Mbret i Shqiptarëve* (*Kráľ Albáncov*)
* Vittorio Emanuele III. (19391943), nadvláda Talianska
** titulovaný *Mbret i Shqipërisë* (*Kráľ Albánska*)

Od roku 1961 si trón nárokoval Leka Zogu, syn Zoga I., Albánska republika však roku 1997 v referende odmietlo návrat k monarchii.

## Prezidenti
* Ahmed Zogu (19251928)

* Ramiz Alia (19911992)
* Sali Berisha (19921997)
* Rexhep Meidani (19972002)
* Alfred Moisiu (20022007)
* Bamir Topi (20072012)
* Bujar Nishani (20122017)
* Ilir Meta (2017súčasnosť)

## [[predseda vlády|Predsedovia vlád]] [[Albánsko|Albánska]]
* Ismail Qemali (19121913)
* Myfit Libohova (19131914)
* Turhan Pasha Përmeti (1914)
* Esat Pashë Toptani (1914)
* Abdullah Rushdi (19141918)
* Turhan Pasha Përmeti (19181920)
* Sulejman Bej Delvina (1920)
* Ilias Bej Vrioni (19201921)
* Pandeli Evangjei (1921)
* Hasan Bej Prishtina (1921)
* Omer Pasha Vrioni (19211922)
* Xhafer Ypi (1922)
* Ahmet Zogu (19221924)
* Shefqet Bej Verlaci (1924)
* Ilias Bej Vrioni (2. raz) (1924)
* Fan S. Noli (1924)
* Ilias Bej Vrioni (3. raz) (19241925)
* Ahmet Zogu (2. raz) (1925)
* Kosta Kota (19281930)
* Pandeli Evangjeli (2. raz) (19301935)
* Mehdi Bej Frashëri (19351936)
* Kosta Kota (2. raz) (19361939)
* Shefqet Bej Verlaci (2. raz) (19391941)
* Mustafa Merlika Kruja (19411943)
* Eqerem Bej Libohova (1943)
* Maliq Bushati (1943)
* Eqerem Bej Libohova (2. raz) 1943
* Ibrahim Bej Biçaku 1943
* Mehdi Bej Frashëri (2. raz) (1943)
* Rexhep Mitrovica (19431944)
* Fiqeri Dino (1944)
* Enver Hoxha (19441954)
* Mehmet Shehu (19541981)
* Adil Çarçani (19821991)
* Fatos Nano (1991)
* Ylli Bufi (1991)
* Vilson Ahmeti (19911992)
* Aleksander Meksi (19921997)
* Bashkim Fino (1997)
* Fatos Nano (2. raz) (19971998)
* Pandeli Majko (19981999)
* Ilir Meta (19992002)
* Pandeli Majko (2. raz) (2002)
* Fatos Nano (3. raz) (20022005)
* Sali Berisha (20052013)
* Edi Rama (20132021)
* Gramoz Ruçi (2021)

Albánsko
Zoznam spolukniežat Andorry

Toto je zoznam **spolukniežat [[Andorra|Andorry]]**. Ďalšie informácie o vzniku a vývoji unikátneho andorrského monarchického systému a detailov týkajúcich sa podielu moci a rozhodovania andorrských spolukniežat, pozri heslo Spolukniežatá Andorry.
 

## Podobné odkazy
* Andorra

## Referencie



## Externé odkazy
* Representació de S.E. El Copríncep Francés
* El Copríncep d'Urgell 

Kategória:Kniežatá
Kategória:Andorra (štát)
Kategória:Andorrské zoznamy
Kategória:Zoznamy vládcov
Zoznam kráľov Anglicka, Škótska, Veľkej Británie a Spojeného kráľovstva

## Poznámka
** [[Jana Greyová]] vládla [[de facto]] 9 dní v roku 1553, potom ju zosadila [[Mária I. (Anglicko)|Mária I.]]*

## Mnemotechnická pomôcka
Užitočná anglická básnička na memorovanie mien anglických kráľov od normanského záboru v chronologickom poradí:

Willy Willy Harry Steve,
Henry Dick John Henry three;
Then three Edwards Richard two,
Henry Four, Five Six then who?
Edward four five, Dick the bad,
Two more Henries, Ned the lad;
Bloody Mary she came next,
Then we have our Good Queen Bess.
From Scotland we got James the Vain;
Charlie one, two, James again.
William and Mary, Anna Gloria,
Four Georges, William, and Victoria.
Edward, George, the same again,
Now Elisabeth - and the end.

Populárna obmena znie takto:

Willy, Willy, Harry, Steve, 
Harry, Dick, John, Harry Three;
One, two, three Neds, Richard Two, 
Harries Four Five Six, then who? 
Edwards Four Five, Dick the Bad, 
Harries (twain) Ned Six (the lad); 
Mary, Bessie, James ye ken, 
Then Charlie, Charlie, James again 
Will and Mary, Anna Gloria 
Georges four, Will Fourth, Victoria 
Edward Seven next, and then 
Came George the Fifth in nineteen ten 
Ned the Eighth soon abdicated 
Then George the Sixth was coronated 
After which Elizabeth 
And that's all folks until her death 

## Referencie

## Externé odkazy
* http://fmg.ac/Projects/MedLands/ENGLAND,%20AngloSaxon%20&%20Danish%20Kings.htm
* http://fmg.ac/Projects/MedLands/ENGLAND,%20Kings%201066-1603.htm
* http://fmg.ac/Projects/MedLands/SCOTLAND.htm
* http://fmg.ac/Projects/MedLands/WALES.htm

Spojené kráľovstvo




Kategória:Britská monarchia
Kategória:Britské zoznamy
Zoznam predsedov vlády Veľkej Británie a Spojeného kráľovstva

Toto je zoznam **[[predseda vlády|predsedov vlád]]** ("*Prime Minister*") **[[Spojené kráľovstvo|Spojeného kráľovstva]]**.

V 18. storočí je často nejasné, koho treba považovať za „prvého ministra“, či **Prvého pána/lorda pokladnice** ( „First Lord of the Treasury“), či **Pána/lorda strážcu tajnej pečate** („Lord Privy Seal“), či jedného zo **Štátnych tajomníkov** („Secretary of State“), pretože všetci naraz alebo aj iná funkcia fungovali ako „prví“ ministri v rôznych vládach. 

Funkcia predsedu vlády je však najčastejšie (a v poslednej dobe vždy) identická s funkciou Prvého pána/lorda pokladnice („First Lord of the Treasury“). Za prvého „prvého ministra“ v dejinách Spojeného kráľovstva (vtedy ešte zvaného Veľká Británia) sa najčastejšie považuje Robert Walpole (tak aj v tejto tabuľke), ale sú aj iné názory (napríklad sa za predsedov vlády považujú už predchádzajúci Prví páni pokladnice a podobne).


**Kľúč farieb**



## Pozri aj
Zoznam kráľov Anglicka, Škótska, Veľkej Británie a Spojeného kráľovstva

Spojené kráľovstvo
Zoznam
Predsedov vlády
HVB Bank Slovakia

náhľad|Sídlo na Mostovej 6 v Bratislave

**HVB Bank Slovakia, a.s.** bola samostatná banka na Slovensku, po zlúčení s UniBanka, a. s. je súčasťou skupiny UniCredit, fungujúcej na Slovensku pod názvom UniCredit Bank Slovakia, a.s.

## História
HVB Bank Slovakia, a.s. bola založená v roku 1994, do ochodného registra zapísaná 30. mája 1994, svoju činnosť začala k 1. decembru toho roku. Bola 100% dcérskou spoločnosťou Bank Austria Creditanstalt AG so sídlom vo Viedni, táto sa však v roku 2000 spojila s HypoVereins Bank. V roku 2005 sa skupiny UniCredito Italiano a Bayerische Hypo und Vereinsbank zlúčili do jednej skupiny. Následkom toho sa na Slovensku k 1. aprílu 2007 UniBanka, a. s., zlúčila s HVB Bank Slovakia a.s. a prijala meno UniCredit Bank Slovakia a.s. 

Pred zlúčením v roku 2006 mala HVB Bank Slovakia 27 pobočiek na území Slovenska, 6 v Bratislave, po 2 v Banskej Bystrici a Košiciach a po jednej v ďalších 17-tich okresných a krajských mestách Slovenska. V priebehu roka 2006 banka poskytla klientom úvery vo výške 3,8 mld Sk. (približne 126 mil. €), klienti si depozitovali 9,3 mld Sk (približne 309 mil. €)

## Referencie

## Externé odkazy
* Oficiálna stránka banky (po zlúčení funguje len hlavná stránka webu)
* UniCredit Bank - Nástupca HVB Banky po spojení s UniBankou

 

Kategória:Banky na Slovensku
Kategória:Zaniknuté podniky na Slovensku
Kategória:Zaniknuté peňažné ústavy na Slovensku
Denník

**Denník** môže byť:
* periodikum vychádzajúce každý deň, pozri denník (žurnalistika) 
* literárny žáner, pozri denník (literatúra)
* v účtovníctve: účtovná kniha, do ktorej sa zapisuje chronologicky, pozri denník (účtovníctvo)
Denník (žurnalistika)

**Denník** je druh tlačeného periodika vychádzajúceho zväčša šesť alebo päťkrát týždenne, najmenej však trikrát za týždeň, často s výnimkou nedele a štátnych sviatkov. Denníky sa delia na ranné noviny a večerníky. Prvým denníkom na Slovensku bol Slovenský denník vychádzajúci od roku 1910. 

Všeobecné noviny sú zvyčajne denníky nových správ na rôzne témy. Týždenníky vychádzajú raz týždenne a zvyčajne sú menšie a menej prestížne ako denníky.

## Pozri aj
* Periodikum
Clannad

**Clannad** je írska hudobná skupina, ktorej tvorba je inšpirovaná keltskými motívmi. Hudobne sa radí k folk music a new age s prímesou rocku.

Založili ju v roku 1970 členovia rodiny Bhaonáinovcov (po anglicky Brennanovcov), do ktorej patrí aj známa Enya.

Skupina začínala ako folková kapela, využívala vo svojej tvorbe keltské motívy a ľudové nástroje. Enya s Clannadom spolupracovala na troch albumoch.

## Diskografia
* 1972 *The Pretty Maid (Clannad)*
* 1974 *Clannad 2*
* 1976 *Dúlamán*
* 1978 *Clannad in Concert* live
* 1979 *Ring of Gold* live
* 1980 *Crann Ull* 
* 1982 *Fuaim*
* 1983 *Magical Ring*
* 1984 ''Legend'' - soundtrack
* 1985 *Macalla*
* 1987 *Sirius*
* 1988 *Atlantic Realm* - soundtrack
* 1989 *Pastpresent* 
* 1989 *The Angel and the Soldier Boy* - soundtrack
* 1992 *Anam*
* 1993 *Banba*
* 1995 *Lore*
* 1995 *Themes* 
* 1997 *Landmarks*
* 1997 *Rogha: The Best of Clannad*
* 1998 *An Diolaim*
* 2003 *The Best of Clannad:In A Lifetime*
* 2005 *Clannad  (Live In Concert,1996)*  

## Iné projekty

## Externé odkazy
* Oficiálna stránka

Kategória:Írske hudobné skupiny
Kategória:Folkoví hudobníci
Kategória:Držitelia ceny BAFTA
Supertramp

**Supertramp** je britská rocková skupina využívajúca vo svojej tvorbe prvky progresívneho rocku, hard rocku a soft rocku.

Skupinu  založili v roku 1969 Rick Davies a Roger Hodgson. Supertramp dodnes nahráva nové albumy a koncertuje.

## Zostava

* Rick Davies
* Roger Hodgson
* John Helliwell
* Dougie Thomson
* Bob Siebenberg (alias Bob.C Benberg)

## Diskografia
### Albumy
* *[[Supertramp (album)|Supertramp]]* (1970)
* *[[Indelibly stamped]]* (1971)
* *[[Crime of the Century]]* (1974)
* *[[Crisis? What crisis?]]* (1975)
* *[[Ewen in the quietest moments...]]* (1977)
* *[[Breakfast in America]]*  (1979)
* *[[Live in Paris]]* (1980)
* *[[Famous last words]]* (1982)
* *[[Brother where you bound]]*  (1985)
* *[[Free as a bird]]* (1987)
* *[[Live 88]]* (1988)
* *[[Best of Volume 1]]*
* *[[Best of Volume 2]]*
* *[[Some things never change]]* (1997)
* *[[It was the best of times]]* (Best of) (1999)
* *[[Slow motion]]* (2002)

### Kompilácie
* *The Autobiography Of Supertramp*, 1986
* *The Very Best Of Supertramp Vol. 1*, 1990
* *The Very Best Of Supertramp Vol. 2*, 1992
* *Retrospectacle – The Supertramp Anthology*, 2005

## Iné projekty

## Externé odkazy
* Oficiálna stránka

Kategória:Progresívnorockové hudobné skupiny
Kategória:Britské hudobné skupiny
Povinnosti policajta

**Povinnosti policajta** sú súbor etických a služobných povinností, ktoré musí dodržiavať každý príslušník Policajného zboru Slovenskej republiky.
náhľad|vpravo|Policajný zásah
## Povinnosti policajta
Každý policajt je pri vykonávaní služobnej činnosti podľa zákona povinný dbať na česť, vážnost a dôstojnost osoby a nepripustit, aby v súvislosti s jeho činnosťou vznikla osobe bezdôvodná ujma a aby prípadný zásah do jej práv a slobôd prekročil mieru nevyhnutnú na dosiahnutie účelu zákroku.

Policajt je pri zásahu do práv alebo slobôd osoby povinnú osobu ihneď, ako je to možné, poučiť o jej právach.
Policajt v službe povinný vykonať služobný zákrok, ak je páchaný trestný čin alebo priestupok. 
Mimo službu je povinný zákrok vykonat vtedy, ak je ohrozený život, zdravie alebo majetok. (Teda aj ak napríklad nemá na sebe rovnošatu.) Pri vykonávaní služobného zákroku je povinný, ak to povaha a okolnosti dovolujú, použiť výzvu zodpovedajúcu zákroku. Ak to povaha zákroku vyžaduje, použije slová: *„V mene zákona“*.
[náhľad|vpravo|Označenie príslušníka [Polícia|Policajného zboru Českej republiky zahŕňujúce reflexnú vestu, výložky s hodnosťou, odznak s číslom]]
## Preukazovanie príslušnosti k Policajnému zboru SR
Policajt je povinný preukázať príslušnosť k Policajnému zboru, ak to povaha a okolnosti služobného zákroku dovoľujú. (Nie je to teda nutné napríklad pri zásahu jednotiek osobitného určenia.)

Príslušnost k Policajnému zboru preukazuje:
* služobnou rovnošatou a identifikačným číslom
* služobným preukazom
* odznakom služby kriminálnej polície alebo finančnej polície
* ústnym vyhlásením *„Polícia“*  (Používa sa len vo výnimočných prípadoch, ak okolnosti neumožnujú predchádzajúce. Hneď potom sa musí preukázať.)

Policajt v rovnošate s identifikačným číslom sa preukazuje aj služobným preukazom a podľa okolností aj ústnym vyhlásením pri vstupe do objektov, kde je vstup kontrolovaný oprávnenou osobou, alebo ak je o to pri služobnom zákroku požiadaný.
Od tejto povinnosti je však oslobodený, ak zakročuje pod jednotným velením, pri ochrane objektov alebo pri služobnom zákroku proti podnapitej osobe, osobe pristihnutej pri páchaní trestného činu alebo priestupku, alebo osobe ozbrojenej zbraňou či osobe nedovolene prekracujúcej štátnu hranicu.

Policajt pri preukazovaní príslušnosti k Policajnému zboru nesmie služobný preukaz vydať z rúk, na požiadanie dá iba na nahliadnutie jeho prednú stranu. Nie je povinný ani oznámiť svoje meno, priezvisko, hodnosť ani funkciu.

## Zdroje
* http://www.portal.gov.sk

Kategória:Polícia
Atómová bomba

náhľad|Americká vodíková bomba Mark 17
**Atómová bomba** alebo **jadrová bomba** je: 
* v širšom zmysle akákoľvek výbušná jadrová zbraň bez vlastného pohonu
* v užšom zmysle (a častejšie) len netermonukleárna výbušná jadrová zbraň (čiže jadrový atómový roznecovač)

Medzi jadrové zbrane sa niekedy radia aj zbrane, kde štiepny materiál slúži iba ako zdroj rádioaktívneho zamorenia cieľovej oblasti (tzv. špinavá bomba).

Tento článok je o atómovej bombe v užšom zmysle, prvý význam je opísaný pod článkom jadrové zbrane.

## Zloženie
náhľad|Výbuch atómovej bomby nad japonskou Hirošimou, 6. august 1945
Skladá sa z dvoch alebo viacerých spočiatku od seba oddelených kusov čistého štiepneho materiálu (235U alebo 239Pu) v podkritickom množstve. Pomocou vyvolanej explózie (pomocou zvyšných častí bomby nazývaných „konvenčná trhavina“ a „zariadenie na vyvolanie jadrovej nálože“) sa tieto kusy spoja do jedného celku, čím sa dosiahne nadkritické množstvo a lavínovitou reakciou sa vyvolá atómový výbuch.

<sup>235</sup>Urán sa vyskytuje v prirodzenom uráne na 0,71 %, preto sa musí vyrábať v špeciálnych zariadeniach. <sup>239</sup>Plutónium sa získava v špeciálnych reaktoroch. Vyššie spomenuté kritické množstvo je pri 100 %<sup>235</sup>Uráne 10 – , pri 100 % <sup>239</sup>Plutóniu 5 –  (čo je guľa s polomerom ).

Existuje ešte iný spôsob spustenia atómovej bomby: Z kritického množstva sa rýchlo odstránia látky absorbujúce neutróny (napr. kadmium).

Reťazová reakcia v obidvoch prípadoch spustenia spôsobí v priebehu 5x10−6 sekúnd atómovú detonáciu pri teplote 50 miliónov kelvinov a pretlaku 1 milión barov. V prípade 20 kilotonovej bomby dosiahne ohnivá guľa po 1 sekunde svoj maximálny priemer , potom asi 10 s ostane nezmenená, až sa napokon v dôsledku ochladenia zmenší.

## Rozšírenie
Ako prvá krajina vyrobili atómovú bombu Spojené štáty v roku 1945. Neskôr túto zbraň získali Sovietsky zväz, Spojené kráľovstvo, Francúzsko, Čína, India a Pakistan. Podľa všetkého túto zbraň vlastní aj Izrael, ktorý sa k tejto téme odmieta oficiálne vyjadriť. Pravdepodobne ju vyvinul v spolupráci s Juhoafrickou republikou, ktorá sa však jadrových zbraní vzdala, túto skutočnosť však priznala nepriamo.

Kórejská ľudovodemokratická republika sa 10. februára 2005 priznala že sa jej takisto podarilo vytvoriť atómovú bombu. Niektoré krajiny sa svojho jadrového výskumu vzdali na základe zmluvy o nešírení jadrových zbraní.

Niektoré štáty východnej Európy získali následkom rozpadom Sovietskeho zväzu jadrové zbrane, väčšinou ich však predali späť Rusku (Ukrajina, Bielorusko). V Európe a na Blízkom východe zdieľa jadrové zbrane Spojených štátov amerických niekoľko členských krajín NATO, sú to Belgicko, Taliansko, Holandsko, Turecko a Nemecko, ktoré zároveň vyrába niektoré komponenty pre Francúzske jadrové zbrane.

Jadrové zbrane predstavovali najväčší odstrašujúci prostriedok proti prípadnému konfliktu v období studenej vojny.
náhľad|Muž v japonskej Hirošime, ktorý podľahol ťažkým popáleninám spôsobených výbuchom bomby

## Účinky
Pozri Jadrová zbraň#Účinky výbuchu jadrovej výbušnej zbrane

## Dejiny
Pozri Jadrová zbraň#Dejiny

## Referencie


Kategória:Jadrové zbrane
Kuššaru Anittaš

**Kuššaru Anittaš** (18. stor. pred Kr.) bol prvým z chetitských veľkokráľov.

Narodil sa niekedy v 18. stor. pred Kr., jeho otec sa volal Pitchánaš a zastával v Kuššare vysoký úrad. Anittaš zjednotil chetitské kmene, porazil nepriateľov a založil chetitský štát. Vytiahol s veľkou armádou proti Chattuši, porazil jej chattijských (čiže protochetitských) obrancov a zrovnal mesto so zemou. Potom obrátil zbrane proti odporcom svojich zjednocovacích snáh: porazil néšijského kráľa a prehlásil Nešaš za hlavné mesto ríše. Posledné správy nám Anitta líčia ako panovníka, ktorý nádherne vybudoval svoje sídelné mesto, založil v ňom nové štvrte, chrámy, paláce a zriadil v ňom zoologickú záhradu.

Kategória:Králi Chetitov
Rieka svätého Vavrinca

thumb|Rieka svätého Vavrinca na mape
thumb|Tisíc ostrovov na Rieke svätého Vavrinca
thumb|vpravo|Rieka svätého Vavrinca v zime pred ústím do Zálivu svätého Vavrinca

**Rieka svätého Vavrinca** (, ) je mohutná severoamerická rieka spájajúca Veľké kanadské jazerá s Atlantickým oceánom.

Rieka svätého Vavrinca v užšom slova zmysle nemá klasický prameň, ale vyteká pri meste Kingston z Ontárijského jazera, posledného zo sústavy Veľkých kanadských jazier. Spočiatku, na krátkom, asi 150 kilometrovom úseku tvorí prirodzenú hranicu medzi Kanadou a USA. V tejto oblasti je rieka posiata mnohými ostrovmi, aj preto sa tento úsek nazýva Tisíc ostrovov. Rieka svätého Vavrinca preteká cez najväčšie mestá kanadskej provincie Quebec Montreal a Quebec a po  sa vlieva do Zálivu svätého Vavrinca. Hranice ústia rieky do zálivu sú veľmi postupné a neurčité. Ústie Rieky svätého Vavrinca sa považuje za najväčšie ústie rieky do mora na svete.

Rieka svätého Vavrinca v širšom slova zmysle je chápaná aj ako sústava riek navzájom prepojených Veľkými kanadskými jazerami. Pri takomto chápaní sa za prameň rieky najčastejšie považuje prameň rieky North River v americkom štáte Minnesota. Postupne sa menia mená toku nasledovne: Saint Louis River, Horné jazero, Saint Marys River, Hurónske jazero, Saint Clair River, jazero Saint Clair, Detroit River, Erijské jazero, rieka Niagara, Ontárijské jazero a Rieka svätého Vavrinca. Pri takomto chápaní má rieka dĺžku  a odvodňuje územie s rozlohou 1,03 milióna km2. Priemerný prietok pri ústí je /s. 
 
Prvý Európan, ktorý sa plavil po rieke bol Jacques Cartier. Dorazil k nej 9. júna 1534 a zabral okolité územie pre francúzskeho kráľa Františka I. Až do začiatku 17. storočia Francúzi označovali Rieku svätého Vavrinca po Montreal a odtiaľ rieku Ottawa názvom Kanadská rieka. Rieka svätého Vavrinca slúžila ako hlavná trasa pre objavovanie severoamerického vnútrozemia Európanmi. Pôvodne bola Rieka svätého Vavrinca splavná iba po kaskády Lachine pri Montreale. Po vybudovaní systému umelých kanálov sa však rieka stala dôležitou dopravnou spojnicou, ktorá umožňuje plavbu námorných lodí až do stredu kontinentu, do Horného jazera.

## Pozri aj
* Záliv svätého Vavrinca

## Iné projekty


Kategória:Rieky v USA
Kategória:Rieky v Ontáriu
Kategória:Rieky v Quebecu
Kategória:Geografia New Yorku
Kategória:Medzinárodné rieky v Severnej Amerike
Kategória:Eponymické termíny v geografii
Focus (skupina)

náhľad|Skupina Focus v roku 1974
**Focus** je holandská rocková skupina hrajúca progresívny rock.

Založili ju v roku 1969 študent konzervatória v Amsterdame Thijs van Leer (flauta a klávesové nástroje), Martin Dresden (basová gitara) a Hans Cleuver (bicie). Čoskoro sa k ním pripojil Jan Akkerman gitarista s výbornou hracou technikou.

V roku 1970 účinkujú v holandskej verzii muzikálu Hair a v tom istom roku nahrávajú v trojici prvý album **In and Out of Focus**. Ako singel vychádza skladba *House Of The King*.

V tvorbe skupiny sú zreteľné vplyvy jazzovej a klasickej hudby.

Ich najznámejšou skladbou je bizarný  singlový hit *Hocus Pocus* s perfektnou gitarou, inštrumentálnymi pasážami a Leerovým jódlovaním.

## Zostava
* Thijs van Leer
* Martin Dresden
* Hans Cleuver
* Pierre van Der Linden
* Cyril Havermans

## Diskografia
* 1970 In and Out of Focus
* 1971 Mowing Wawes
* 1972 Focus III
* 1973 Live at the Rainbow
* 1974 Hamburger Concerto (live)
* 1975 Mother Focus 
* 1977 Ship of Memories
* 1978 Focus Con Proby
* 1979 Electric Bird
* 2002 Focus 8
* 2003 Live in America  (live)
* 2004 Live Legends 2CD  (live)
* 2006 New Skin-Focus 9

## Iné projekty

## Externé odkazy
* Oficiálna stránka

Kategória:Progresívnorockové hudobné skupiny
Kategória:Rockové hudobné skupiny
Kategória:Holandské hudobné skupiny
Kategória:Hudobné skupiny z 1969
Nosič jadrových zbraní

**Nosiče jadrových zbraní** sú bojové prostriedky pre jadrové zbrane. Patria sem:
*podvozky pre štartovacie zariadenia pre strely rôzneho druhu, niekedy aj samotné strely (rakety)
*lietadlá (tzv. stíhacie bombardéry) schopné niesť atómové bomby, jadrové riadené strely s plochou dráhou letu (tzv. cruise missiles) a jadrové rakety vzduch-zem krátkeho doletu (do 300 km)
*delá od kalibru 15 cm na odstrel atómových nábojov
*niekedy aj: lode a ponorky nesúce strely a hlbinné bomby

Kategória:Vojenská technika
Toruň

**Toruň** (, , ) je poľské mesto a sídlo rovnomenného mestského okresu v Kujavsko-pomoranskom vojvodstve v severnom Poľsku. Je centrom Torunskej diecézy a jedným z hlavných centier vojvodstva (druhým je Bydgoszcz). Mestom preteká rieka Visla a Drwęca. 

Prvá zmienka o meste pochádza z roku 1233. V roku 1411 tu bol uzavretý prvý a v roku 1466 druhý torunský mier. V roku 1997 bola torunská časť *Staré Mesto* zapísaná na zoznam UNESCO. V Toruni sa narodil Mikuláš Kopernik. Mesto je v Poľsku známe výrobou perníka.

## Osobnosti
* Ján I. (* 1459 – † 1501), poľský kráľ
* Mikuláš Kopernik (* 1473 – † 1543), poľsko-nemecký astronóm, filozof, humanista a ekonóm, tvorca heliocentrickej teórie

## Partnerské mestá
*  Čadca, Slovensko, 1996
*  Göttingen, Nemecko, 1978
*  Hämeenlinna, Fínsko, 1989
*  Kaliningrad, Rusko, 1995
*  Leiden, Holandsko, 1988
*  Luck, Ukrajina, 2008
*  Philadelphia, USA, 1976
*  Swindon, Veľká Británia, 2003

## Iné projekty

## Referencie


Kategória:Mestá v Kujavsko-pomoranskom vojvodstve
Kategória:Hanza
Kategória:Lokality Svetového dedičstva v Poľsku
Kategória:Sídla na Visle
Kategória:Univerzitné mestá v Poľsku
Tony Blair

**Anthony Charles Lynton „Tony“ Blair** (* 6. máj 1953, Edinburgh) je bývalý trojnásobný britský premiér.

## Život
Tony Blair sa narodil v škótskom Edinburghu. Vyštudoval právo a v roku 1975 vstúpil do Labouristickej strany. Oženil sa v roku 1980 s právničkou Cherie Boothovou. Prvýkrát bol zvolený do Dolnej snemovne v roku 1983. Od roku 1989 bol členom labouristického tieňového kabinetu, kde mal zo začiatku na starosti otázky zamestnanosti a neskôr (1992) tieňový rezort vnútra. V roku 1994 bol zvolený do čela Labouristickej strany, ktorú v roku 1997 po 18 rokoch v opozícii doviedol k víťazstvu vo voľbách. V roku 1999 bol spolu s prezidentom USA Clintonom vedúcou postavou bombardovania Juhoslávie. V roku 2001 opäť zvíťazil v parlamentných voľbách. V roku 2003 presadil v britskom parlamente, za veľkých protestov verejnosti aj časti vlastných poslancov, vojnu v Iraku.

5. februára 2005 sa Blair stal najdlhšie slúžiacim britským labouristickým premiérom. 5. mája 2005 doviedol labouristov k historickému tretiemu volebnému víťazstvu za sebou. 

24. júna 2007 bol vystriedaný na čele Labouristickej strany a 27. júna rezignoval na svoj post premiéra.

## Pozri aj
* Zoznam predsedov vlády Veľkej Británie a Spojeného kráľovstva

## Iné projekty

## Externé odkazy
* 10 Downing Street - Oficiálna stránka

Kategória:Predsedovia vlády Spojeného kráľovstva
Kategória:Absolventi Oxfordskej univerzity
Kategória:Členovia Dolnej snemovne Spojeného kráľovstva
Kategória:Predsedovia Labouristickej strany
Kategória:Rytieri Podväzkového rádu
Kategória:Nositelia Radu Stará planina
Veľké kanadské jazerá

thumb|Veľké kanadské jazerá na satelitnej fotografii

**Veľké kanadské jazerá** je skupina piatich jazier ležiacich na hraniciach Kanady s USA. Je to najväčšia skupina sladkovodných jazier na zemeguli.

## Veľké kanadské jazerá

Najmenšie šieste Jazero svätej Kláry je tiež súčasťou tohto jazerného systému, ale nie je považované za jedno z Veľkých kanadských jazier. 

Veľké kanadské jazerá sú jasne viditeľné na satelitných snímkach Severnej Ameriky. Sú posiate asi 35 tisíc ostrovmi, vrátane ostrova Manitoulin na Hurónskom jazere, ktorý je najväčším vnútrozemským ostrovom na svete.

## Rieky jazerného systému

Prieplav svätého Vavrinca,  dlhá vodná cesta vedúca Riekou svätého Vavrinca a Veľkými kanadskými jazerami, umožňuje námorným lodiam plaviť sa až hlboko do vnútrozemia severoamerického kontinentu a zabezpečuje tak dopravné spojenie pre také veľké priemyselné mestá ako sú Toronto, Chicago, Detroit, Milwaukee, Buffalo, Cleveland a Thunder Bay.

Jazerá majú veľký vplyv na počasie v regióne, známy ako jazerný efekt. V zime vlhkosť unášaná prevládajúcimi vetrami zo západu na východ vytvára množstvo snehových zrážok. V lete zase vodné masy absorbujú množstvo tepla a znižujú tak teplotu vzduchu. Akumulované teplo jazerá postupne vyžarujú na jeseň. Tento efekt zapríčinil vznik takzvaného ovocinárskeho pásu v okolí, v ktorom sa darí ovociu bežne pestovanému v južnejších zemepisných šírkach.

## Iné projekty

## Externé odkazy
* Our Great Lakes – Environment Canada website
* NOAA: Great Lakes Environmental Research Laboratory
* Great Lakes
* Alliance For The Great Lakes

Kategória:Jazerá v USA
Kategória:Jazerá v Kanade
Niagara

**Niagara** je veľmi krátka, ale mohutná severoamerická rieka, spájajúca Erijské jazero s Ontárijským jazerom.

Tvorí prirodzenú hranicu medzi Kanadou a USA. Je dlhá iba  a prekonáva celkový výškový rozdiel 99 metrov. Priemerný prietok je /s. Na rieke sú vybudované dve elektrárne, jedna na kanadskej strane a druhá na americkej strane, s celkovým výkonom 4,4 GW. Rieka Niagara je známa hlavne mohutnými Niagarskými vodopádmi, ktoré sú veľkou turistickou atrakciou. Lode splavujú úsek okolo vodopádov Wellandským kanálom, ktorý je súčasťou Prieplavu svätého Vavrinca - vodnej cesty umožňujúcej námorným lodiam plaviť sa z Atlantického oceánu až do Horného jazera.

Najväčšie mesto ležiace pri rieke je americké Buffalo. Pri Niagarských vodopádoch leží súmestie: Niagara Falls v kanadskej provincii Ontário a Niagara Falls v americkom štáte New York.

## Iné projekty

Kategória:Rieky v USA
Kategória:Rieky v Ontáriu
Kategória:Geografia New Yorku
Kategória:Medzinárodné rieky v Severnej Amerike
Niagara Falls

**Niagara Falls** môže byť:

* mesto v Kanade, pozri Niagara Falls (Ontário)
* mesto v USA, pozri Niagara Falls (New York)
* anglický názov pre Niagarské vodopády
* značka kanadského piva, pozri Niagara Falls (pivo)
Bydgoszcz

**Bydgoszcz** [bidgošč] (, ) je poľské mesto v Kujavsko-pomoranskom vojvodstve. Je jedným z dvoch hlavných miest tohto vojvodstva (druhé je Toruň). Prvá zmienka o meste Bydgoszcz je z roku 1038.

## Rodáci

* Marian Rejewski (* 1905 – † 1980), matematik a kryptológ

## Referencie

## Iné projekty

Kategória:Bydhošť
Kategória:Mestá v Kujavsko-pomoranskom vojvodstve
Kategória:Univerzitné mestá v Poľsku